Publication: Magyar Közlöny
Issue: MK-2004-89 (Year: 2004, Number: 89)
Era: 2004-2010
Section: [4. számú melléklet a 89/2004. (IV. 20.) Korm. rendelethez]
Paragraph Index: 114

2. Hiánypótlás – a jelen feladat-meghatározás középpontjában a Kormányzati Ellenõrzõ Hivatal által összeállított hiányfelmérõ jelentésen és az illetékes fõbiztos által készített ellenõrzési beszámolón alapuló intézményfejlesztési program (Ütemterv) megvalósítása áll. A tevékenységeket a Nemzeti Programengedélyezõ koordinálja az érintett intézmények felkészülésének rendszeres ellenõrzése érdekében alakított ISPA EDIS Bizottság keretében. A II. szakaszba tartozó tevékenységek elõreláthatóan 2002 végéig fejezõdnek be. A szerzõdéskötési eljárás a magánszektor bevonásával fog megvalósulni. Az Ütemtervben a hiányfelmérõ jelentés és az ellenõrzési beszámoló alapján rögzített, szoros határidõket feltételezõ tevékenységek nagy részét maguk a magyarországi testületek fogják megvalósítani állami költségvetési forrásokból. Több tevékenységet a HU-0105-01 Phare twinning projekt – Az uniós Strukturális és Kohéziós Alapok irányítása elõkészítése – keretében fognak megvalósítani, amelynek a célja az ISPA és a Kohéziós Alap végrehajtó szervezetei képességeinek fejlesztése, amelyre vonatkozóan 2002. május 10-én állították össze és terjesztették elõ a Bizottsághoz a megállapodást. A projekt keretében Magyarország támogatást kap 2003-ban az ISPA kiterjesztett decentralizációja feltételeinek teljesítésére, a csatlakozásra való felkészülésre, Magyarország uniós csatlakozását követõen pedig a Kohéziós Alap felhasználására az alábbiak által: - az EDIS folyamat megvalósítása által az ISPA vonatkozásában, a Kohéziós Alap fogadására való felkészülésként; - a csatlakozás után elérhetõ Strukturális és Kohéziós Alapok fogadásához szükséges képességek átadásával, továbbá - a Kohéziós Alapot megvalósító testületek átszervezésének támogatása által, ahol ez szükséges, és - egy fenntartható projekt-sorozat biztosításával, amely az alapok felhasználását maximalizálja. A tevékenység specifikusan a Közlekedési és Vízügyi Minisztérium és a Környezetvédelmi Minisztérium alkalmazottaira irányul, amelyek az ISPA és a jövõbeni Kohéziós Alap végrehajtó hatóságai.

Source: https://magyarkozlony.hu/hivatalos-lapok/1820f457a8f744a5dc76dc3e39a6e172f5678804/dokumentumok/00dd1295c92134b75b5546d69a56847188b493fc/letoltes